बिहार के लोक नीतीश जीके बड़ उम्मीद के संग फेर सं कुर्सी पर बैसलखिन्ह. बिहार के लोक मे विकास के लsक एकटा नवका उम्मीद जागल अछि. लोक बिहार के चौतरफा विकास चाहय छथिन्ह. ओ आब कोनो हाल मे राज्य के पाछां जाएत स्वीकार नहि करथिन्ह. बिहार के पाछां ल जाए के परिणाम लालू-राबड़ी जीके दिखा रहल छनि.
 पटना के गांधी मैदान मे होए वाला महुआ चैनल के सुर-संग्राम ग्रैंड फिनाले मे एतेक हंगामा भेल जे कार्यक्रम के रद्द करय पड़ल. दर्शक के हंगामा के कारण हालात एहन भ गेल जे पुलिस के लाठी भांजय पड़ल. कइटा लोक घायल भ गेलाह.
 अररिया जिला मे कुर्सा कांटा थाना के बतराहा गाम मे एसएसबी ( सशस्त्र सीमा बल ) के जवान एकदम सं राक्षस जकां बनि गेल. एहिठाम कथित रूप सं वासना के आगि मे पगलाएल जवान के गोलीबारी सं चारि लोक मारल गेलाह आओर करीब 17 लोक घायल भ गेलाह.
 सोमदिन 20 दिसंबर सं ट्रेनक नंबर बदलि जा रहल अछि. अखन ट्रेनक नंबर चारि अंकक अछि. 20 तारीख सं ई पांच अंकक भ जाएत. असल मे दिन पर दिन ट्रेनक संख्या बढ़ल जा रहल अछि आओर चारि अंक के नंबर के कारण नवका ट्रेनक नंबर देबय मे दिक्कत आबि रहल अछि.
 बिहार के मुख्यमंत्री नीतीश कुमार प्रतिष्ठित पत्रिका फोर्ब्स इंडिया के तरफ सं पर्सन ऑफ द ईयर चुनल गेलाह अ. पत्रिका के ताजा अंक मे हुनका चुनय के बारे मे खबर देल गेल अछि.
 आई-काल्हि चारु कात. . . हर ठाम केंद्रीय गृहमंत्री पी चिदम्बरम के बयान पर चर्चा भ रहल अछि. गृहमंत्री के कहनाय छनि जे दिल्ली मे होए वाला अपराध के लेल बाहरी लोक जिम्मेदार अछि. चिदम्बरम जीक साफ कहनाय छनि जे बाहरी लोक रोजी-रोटी के तलाश मे दिल्ली आबि एहि ठाम क्राइम करय लगैत अछि.
 नीतीश जी ई केहन शुरुआत क रहल छथिन्ह?
 बिहार के लोक पिछला विधानसभा चुनाव मे मुख्यमंत्री नीतीश कुमार जीके भारी बहुमत सं जीता फेर सं कुर्सी पर बैसा देलखिन्ह. लोक हुनका एहि उम्मीद सं गद्दी पर बैसलखिन्ह जे ओ राज्य सं भ्रष्टाचार के दूर करताह. . . पक्षपात. . . भेदभाव. . . अनियमितता. . . भाई-भतीजावाद पर लगाम लगएताह. राज्य के सभ लोक के बराबर के मौका देथिन्ह. लोक के कोनो तरहक अनियमितता के सामना नहि करय पड़तन्हि.
 दरभंगा सं सीरियस मरीज सभ के इलाज के लेल हवाई सेवा शुरू भ गेल अछि. उत्तर बिहार आओर नेपाल सं बड़ लोक इलाज के लेल दरभंगा मेडिकल कॉलेज अस्पताल. . . डीएमसीएच आबय छथिन्ह. बिहार- नेपाल के बीमार लोक के लेल दरभंगा- लहेरियासराय मे नीक व्यवस्था अछि. मुदा कई बेर बेसि सीरियस मरीज के एहि ठाम सं पटना आ दिल्ली ट्रांसफर कएल जाएत अछि. मुदा मरीज के पटना-दिल्ली ल जाए मे बड़ समय लगि जाएत अछि.
 बिहार विधानसभा चुनाव के बाद बीजेपी आब धन्यवाद यात्रा पर निकलत. चुनाव लड़य आओर जीतए के प्रतिशत के हिसाब सं देखल जाए त एहि चुनाव मे सभ पार्टी सं नीक प्रदर्शन बीजेपी के रहल. त आब जनता के ओहि जनादेश के सम्मान करय लेल बीजेपी नेता लोक के धन्यवाद देथिन्ह.
 मधुबनी पेंटिंग के मशहूर कलाकार श्रीमती विमला दत्त जी उपेन्द्र महारथी शिल्प अनुसंधान संस्था के राज्य पुरस्कार सं सम्मानित होएतीह. ई सम्मान 2009-10 के लेल अछि. ई राज्य पुरस्कार हिनका श्रीकृष्ण लीला के लेल देल जाएत. जेहि मे जेल मे भगवान श्रीकृष्ण जीक जन्म. . . वासुदेव जीके श्रीकृष्ण जीके नदी पार कs नंद जीक घर ल जाए वाला. . . श्रीकृष्ण जीके चोरी क माखन खाए वाला. . . गोपी सभ के संग रास रचाबए वाला. . . गोवर्धन पर्वत के उठाबए वाला आओर राधा संग कृष्ण जीक चित्र अछि.
 बिहार मे जल्दीए लोक के सरकारी दफ्तर के चक्कर लगाबय के झंझट सं मुक्ति मिल सकैत अछि. एकरा लेल राज्य सरकार राइट टू सर्विस एक्ट लाबए जा रहल अछि. ई अगिला बजट सत्र मे पेश भ सकैत अछि.
 गंभीर रूप सं बीमार मरीज के बेहतर इलाज के लेल दरभंगा सं हवाई सेवा शुरू भ रहल अछि. ई हवाई सेवा दरभंगा सं कोलकाता के बीच शुरू होएत. एहि सेवा के शुरू करि रहल अछि कोलकाता के मेडिका सुपर स्पेशलिटी अस्पताल. एकरा लेल मेडिका सुपर स्पेशलिटी अस्पताल दरभंगा मे अपन एकटा केंद्र खोलत. जतय लोक विमान सेवा के लेल सम्पर्क क सकय छथिन्ह. एहि के लेल करीब 40 हजार रुपया खर्च करय पड़त.
 भारी वोट सं जीतला के बाद नीतीश कुमार जी एक बेर फेर सं बिहार के मुख्यमंत्री के कुर्सी संभालि लेलाह. मंत्री सभ के विभागक बंटवारा सेहो भ गेल अछि. मुदा एहि जोरदार जीत के संग लोक के हिनका सं उम्मीद सेहो बढ़ि गेलन्हि.
 नीतीश कुमार फेर सं बिहार के मुख्यमंत्री बनि गेलाह. पटना के गांधी मैदान मे राज्यपाल देवानंद कुंवर हुनका पद आओर गोपनीयता के शपथ देललखिन्ह.
 बिहार विधानसभा चुनाव मे मिलल भारी बहुमत के बाद नीतीश जी लगातार दोसर बेर मुख्यमंत्री बनलाह. ई हुनकर मुख्यमंत्री के रूप मे तेसर कार्यकाल छनि.
 नीतीश जीक बाद सुशील कुमाल मोदी सेहो शपथ लेलखिन्ह. उम्मीद अछि ओ फेर सं उपमुख्यमंत्री बनल रहताह. हिनका दूनु के बाद 28टा आओर मंत्री शपथ लेलखिन्ह.
 दोसर 28टा जे मंत्री शपथ लेलखिन्ह ओहि मे 18 नीतीश जीक पार्टी जेडीयू सं छथिन्ह आओर 10 सुशील मोदी जीक पार्टी बीजेपी सं. पिछला बेर के जकां एहि बेर सेहो जेडीयू-बीजेपी के गठबंधन सरकार अछि.
 गांधी मैदान मे भेल एहि शपथ ग्रहण समारोह मे कइटा केंद्रीय नेता शामिल भेलखिन्ह. जेहि मे लालकृष्ण आडवाणी. . . शरद यादव. . . नितिन गडकरी. . . अरुण जेटली. . . सुषमा स्वराज शामिल छथिन्ह.
 अगर जातिगत समीकरण के देखल जाए त 11 अगड़ी जाति सं. . . 9 पिछड़ी जाति सं 4 अत्यंत पिछड़ी जाति सं आओर 4टा मंत्री एससी सं छथिन्ह. दूटा मुस्लिम विधायक सेहो मंत्री बनाएल गेलाह.
 अगर जातिगत समीकरण के देखल जाए त 11 अगड़ी जाति सं. . . 9 पिछड़ी जाति सं 4 अत्यंत पिछड़ी जाति सं आओर 4टा मंत्री एससी सं छथिन्ह. दूटा मुस्लिम विधायक सेहो मंत्री बनाएल गेलाह.
 जेडीयू सं जे विधायक फेर सं मंत्री बनलाह ओहि मे विजय कुमार चौधरी. . . रमई राम. . . श्याम रजक. . . विजेन्द्र प्रसाद यादव. . . नरेन्द्र नारायण यादव. . . वृषिण पटेल. . . रेणु कुमारी. . . जीतन राम मांझी. . . गौतम सिंह. . . दामोदर राउत. . . शाहिद अली खान आओर हरिप्रसाद साह शामिल छथिन्ह.
 पिछला सरकार मे किछ दिन मंत्री रहल नीतीश मिश्र जी सेहो शपथ लेलाह ओ बीच मे मंत्री पद सं हटि गेल छलखिन्ह. मिश्र जी पूर्व मुख्यमंत्री जगन्नाथ मिश्रजीक सुपुत्र छथिन्ह.
 हिनका संग नीतीश कुमार जीक पार्टी सं परवीन अमानुल्लाह. . . भीम सिंह. . . अवधेष कुशवाहा आओर पीके शाही जी सेहो मंत्री पद के शपथ लेलखिन्ह.
 बीजेपी कोटा सं देखल जाए त सुशील मोदी जीक संग नंदकिशोर यादव. . . अश्विनी कुमार चौबे. . . प्रेम कुमार. . . गिरिराज सिंह. . . जनार्दन सिग्रीवाल फेर सं मंत्री बनलाह.
 बीजेपी के नवका चेहरा मे सं सुखदा पांडे. . . सुनील कुमार पिंटू. . . सत्यदेव नारायण आर्य आओर रामाधर सिंह शामिल छथिन्ह.
 नीतीश कुमार के आई 26 तारीख के ताजपोशी छनि. नीतीश जी पटना के गांधी मैदान मे दिन के ढाई बजे मुख्यमंत्री पद के शपथ लेताह. नीतीश जी तेसर बेर बिहार के मुख्यमंत्री बनताह.
 नीतीश कुमार के संग बीजेपी के सुशील कुमार मोदी उप मुख्यमंत्री पद के शपथ लेताह. हिनका संग किछ मंत्री सभ सेहो शपथ लेताह. संख्या के लsक अखन किछ साफ नहि अछि.
 किछ सूत्र के कहनाए अछि जे 25 विधायक मंत्री पद के शपथ लेताह त किछ के कहनाए छनि जे 35 लेताह. ई संख्या अंत तक कम-बेसि भ सकैत अछि. सभ नेटवर्किंग पर निर्भर करैत अछि.
 ओना उम्मीद कएल जा रहल अछि जे पिछला सरकार मे जिनकर परफॉर्मेंस नीक रहल छनि ओ एहि बेर फेर मंत्री बनताह. जे नहि जीत पएलाह हुनका जगह दोसर नवका विधायक के मौका देल जएतन्हि.
 मंत्री बनय के दौड़ मे जेडीयू सं वृषण पटेल. . . श्याम रजक. . . छेदी पासवान . . . विजय चौधरी. . . हरिनारायण सिंह . . . आओर परवीन अमानुल्लाह आगां छथिन्ह. . . अगर पूर्व मंत्री नीतीश मिश्रा शामिल होए चाहताह त हुनका मौका मिलतन्हि.
 एहिना बीजेपी सं अश्विनी चौबे . . . नन्दकिशोर यादव. . . जनार्दन सिग्रीवाल . . . सोनेलाल हेम्ब्रम . . . सवा ज़फर. . . आओर विजय मिश्रा के नाम लिस्ट मे आगां चलि रहल छनि.
 शपथ ग्रहण समारोह के लेल सभ तैयारी पूरा करि लेल गेल अछि. गांधी मैदान के एकदम सं चमका देल गेल अछि. एकटा बड़का स्टेज बनाएल गेल अछि.
 समारोह मे भारी संख्या मे लोक के आबय के संभावना के देखैत सुरक्षा के सेहो तगड़ा इंतजाम कएल गेल अछि. पुलिसकर्मी सभ भोरे सं मुस्तैद छथिन्ह.
 एहि समारोह मे कइटा केंद्रीय नेता सभ के आबय के सेहो संभावना छनि. एनडीए के बड़का नेता सभ एहि मे शामिल होएताह.
 सदस्यता लें संदेश (Atom)